ئاسۆ عومەر سوارە
ئاسۆ عومەر حاجی محەممەد قوربانی پێنجوێنی ناسراو بە ئاسۆ عومەر سوارە یان وشیاری گەردەلوول (لەدایکبووی ١٩٦٣ لە سلێمانی، عێراق – مردووی ٣٠ی کانوونی یەکەمی ٢٠١٩ لە سلێمانی) زیندانی سیاسی، ئەکتەر، پێشکەشکار و شانۆکاری دیاری شاری سلێمانی و ھەرێمی کوردستان بوو. لە چەندین فیلم و زنجیرە درامای کوردستان بەشداریی کردووە، لە زنجیرە درامای گەردەلوول رۆڵی سەرەکی ھەبووە و لەم رێگایەشەوە زیاتر لە نێو خەڵکی کورستان ناسراوە. ھەروەھا یەکێک لە پێشکەشکاری بەرنامەی "وێنەکانی دوێنێ" بوو لە کەناڵی کوردسات و تیایدا وێنە دێرینەکانی کەسایەتییە ناسراوەکانی کوردستان و بەتایبەت شاری سلێمانی پیشانی بینەرەکانی دەدا.

ژیان 
لە ساڵی ١٩٦٣ لە شاری سلێمانی لەدایکبووە. لە ساڵی ١٩٤٦ بنەماڵەکەی لە پێنجوێنەوە کۆچ دەکەن بۆ سلێمانی. یەکەم کوڕى بنەماڵەکەى و دووەم منداڵى ئەو خێزانە بوو. پەیمانگای کارگێری لە بەغدا تەواو کردووە. یەکێک بووە لە ئەندامانی دەستەی بەڕێوەبەری فێستیڤاڵی گەلاوێژ.

مردن 
ئاسۆ عومەر سوارە لە ڕۆژی ٣٠ کانوونی یەکەمی ٢٠١٩ بە نەخۆشی جەڵتەی دڵ کۆچی دواییی کرد، و تەرمەکەی لە ڕێوڕەسمێکی میللی و فەرمیدا لە گۆڕستانی گردی سەیوان بە خاک سپێردرا.

سەرچاوەکان 

خەڵکی سلێمانی
لەدایکبووانی ١٩٦٣
مردووانی ٢٠١٩
کوردەکانی باشووری کوردستان
گۆرانیبێژانی کورد
گۆرانیبێژان بە زمانی کوردی
گۆرانیبێژانی کوردیی ناوەندی